CELEX: 32020D0963
Language: hu
Date: 2020-06-26 00:00:00
Title: A Tanács (EU) 2020/963 határozata (2020. június 26.) az egyrészről az Európai Közösség és tagállamai, és másrészről a Marokkói Királyság között létrejött euro-mediterrán légiközlekedési megállapodásnak a Bolgár Köztársaság és Románia európai uniós csatlakozására való tekintettel történő módosításáról szóló jegyzőkönyv megkötéséről

6.7.2020   
               
               
                  HU
               
               
                  Az Európai Unió Hivatalos Lapja
               
               
                  L 214/1
               
            
         A TANÁCS (EU) 2020/963 HATÁROZATA
         (2020. június 26.)
         az egyrészről az Európai Közösség és tagállamai, és másrészről a Marokkói Királyság között létrejött euro-mediterrán légiközlekedési megállapodásnak a Bolgár Köztársaság és Románia európai uniós csatlakozására való tekintettel történő módosításáról szóló jegyzőkönyv megkötéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben a 218. cikk (6) bekezdésének a) pontjával és (8) bekezdésével,
         tekintettel a Bolgár Köztársaságnak és Romániának az Európai Unióhoz történő csatlakozásáról szóló okmányra és különösen annak 6. cikke (2) bekezdésére,
         tekintettel a Európai Bizottság javaslatára,
         tekintettel az Európai Parlament egyetértésére (1),
         mivel:
         
                     (1)
                  
                  
                     2004. december 5-én a Tanács felhatalmazta a Bizottságot az egyrészről az Európai Közösség és tagállamai, és másrészről a Marokkói Királyság közötti euro-mediterrán légiközlekedési megállapodással kapcsolatos tárgyalások folytatására.
                  
               
                     (2)
                  
                  
                     Az egyrészről az Európai Közösség és tagállamai, és másrészről a Marokkói Királyság között létrejött euro-mediterrán légiközlekedési megállapodást (a továbbiakban: a megállapodás) (2)2006. december 12-én írták alá Brüsszelben..
                  
               
                     (3)
                  
                  
                     A Bolgár Köztársaságnak és Romániának az Európai Unióhoz történő csatlakozásáról szóló szerződést 2005. április 25-én írták alá Luxembourgban, és az 2007. január 1-jén lépett hatályba.
                  
               
                     (4)
                  
                  
                     A Bolgár Köztársaság és Románia Európai Unióhoz történő csatlakozásának figyelembevétele érdekében szükséges egy, a megállapodást módosító jegyzőkönyv.
                  
               
                     (5)
                  
                  
                     A jegyzőkönyvet 2012. június 18-án írták alá..
                  
               
                     (6)
                  
                  
                     A Lisszaboni Szerződés 2009. december 1-jei hatálybalépésének következményeként az Európai Unió az Európai Közösség helyébe lépett, és annak jogutódja lett.
                  
               
                     (7)
                  
                  
                     A jegyzőkönyvet jóvá kell hagyni,
                  
               ELFOGADTA EZT A HATÁROZATOT:
         
            1. cikk
            Az egyrészről az Európai Közösség és tagállamai, és másrészről a Marokkói Királyság között létrejött euro-mediterrán légiközlekedési megállapodásnak a Bolgár Köztársaság és Románia európai uniós csatlakozására való tekintettel történő módosításáról szóló jegyzőkönyvet (a továbbiakban: a jegyzőkönyv) a Tanács az Európai Unió és tagállamai nevében jóváhagyja (3).
         
         
            2. cikk
            A jegyzőkönyv 4. cikkében előírt értesítést (4) az Unió nevében a Tanács elnöke teszi meg, és a következő nyilatkozatot teszi:
            
               „A Lisszaboni Szerződés 2009. december 1-jei hatálybalépésének következményeként az Európai Unió az Európai Közösség helyébe lépett, és annak jogutódja lett, valamint ezen időponttól kezdve gyakorolja az Európai Közösség jogait, és terhelik annak kötelezettségei. Ezért a megállapodás szövegében az „Európai Közösség”-re vagy „Közösség”-re való hivatkozásokat adott esetben „Európai Unió”-ként vagy „Unió”-ként kell értelmezni.”
            
         
         
            3. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. június 26-án.
            
               
                  a Tanács részéről
               
               
                  az elnök
               
               A. METELKO-ZGOMBIĆ
            
         
         
            (1)  2020. június 17-i egyetértés (a Hivatalos Lapban még nem tették közzé).
         
            (2)  HL L 386., 2006.12.29., 57. o.
         
         
            (3)  A jegyzőkönyv szövegét az Európai Unió Hivatalos Lapja
            2012. július 27-i L 200. számának 25. oldalán hirdették ki az aláírásra és az ideiglenes alkalmazásra vonatkozó határozattal együtt.
         
            (4)  A jegyzőkönyv hatálybalépésének időpontját a Tanács Főtitkársága teszi közzé az Európai Unió Hivatalos Lapjában.